ການນັບຄະແນນ ການປ່ອນບັດ ຍຸກຫຼັງ ຂໍ້ຕົກລົງນິວເຄລຍ​ ຢູ່ອີຣ່ານ ກຳລັງດຳເນີນຢູ່
ຜົນການນັບຄະແນນຂັ້ນຕັ້ນ ສະແດງວ່າ ອີຣ່ານອາດຈະກ້າວເຂົ້າສູ່ຍຸກໃໝ່ ທີ່ພວກປະຕິຮູບ ຮ່ວມກັບ ພວກນິຍົມແນວທາງເດີມປານກາງ ເປີດທາງໃຫ້ ປ. ອີຣ່ານ ປະຕິບັດແຜນການທ່ານ.
ຜົນການນັບຄະແນນສຽງຂັ້ນຕົ້ນຂອງການເລືອກຕັ້ງສະພາຢູ່ອີ ຣ່ານ ໃນວັນເສົາມື້ນີ້ ສະແດງໃຫ້ເຫັນວ່າ ອີຣ່ານເບິ່ງຄືວ່າພວມ ເລີ້ມຕົ້ນຍຸກສະໄໝໃໝ່ ທີ່ພວກປະຕິຮູບ ແລະ ພວກນິຍົມແນວ ທາງເດີມລະດັບປານກາງ ກຳລັງສ້າງແນວທາງຮ່ວມກັນ ໃຫ້ປະ ທານາທິບໍດີ Hassan Rouhani ດຳເນີນແຜນການ ທາງດ້ານ ການເມືອງຂອງທ່ານ ການປ່ອນບັດ ເລືອກເອົາ ສະມາຊິກສະ ພາດັ່ງກ່າວແມ່ນການເລືອກຕັ້ງແຫ່ງຊາດເທື່ອທຳອິດນັບແຕ່ໄດ້ມີການຕົກລົງຄັ້ງປະຫວັດ ສາດກ່ຽວກັບເລື້ອງນິວເຄລຍກັບບັນດາປະເທດມະຫາອຳນາດຂອງໂລກມີຜົນບັງຄັບໃຊ້ ຜົນການນັບບັດຄະແນນສຽງຂັ້ນສຸດທ້າຍ ໃນການປ່ອນບັດມື້ວານນີ້ອາດໃຫ້ຮ່ອງຮອຍອັນ ທຳອິດກ່ຽວກັບວ່າຂໍ້ສະເໜີທີ່ສຳຄັນໃນການຕົກລົງຂອງບັນດາປະເທດຕາເວັນຕົກຈະໄດ້ ຮັບໃນອັນທີ່ພວກເຂົາເຈົ້າຫວັງໄວ້ນັ້ນກໍຄືປະເທດອີຣ່ານທີ່ເປີດກວ້າງແລະນິຍົມແນວທາງ ປານກາງຫລາຍຂຶ້ນຫຼືບໍ່ ໃນຂະນະທີ່ປະຊາຊົນຊາວອີຣ່ານພາກັນໄປປ່ອນບັດເລືອກເອົາສະມາຊິກສະພາຢູ່ນີ້ຜົນ ຂອງການປ່ອນບັດດັ່ງກ່າວ ອາດຕີຄວາມໝາຍໄດ້ ເຖິງລະດັບໃນການໃຫ້ຄວາມສະໜັບ ສະໜູນຕໍ່ນະໂຍບາຍ ປະທານາທິບໍດີ Hassan Rouhani ທີ່ຈະປະເຊີນກັບການເລືອກ ຕັ້ງເຂົ້າຮັບຕຳແໜ່ງຕື່ມອີກໃນປີໜ້ານີ້ ທ່ານ Rouhani ຖືເອົາຂໍ້ຕົກລົງນິວເຄລຍເປັນຈຸດ ປະສົງຫຼັກສຳລັບລັດຖະບານຂອງທ່ານ ການປ່ອນບັດມີກຳນົດທີີ່ຈະປິດລົງໃນເວລາ 6 ໂມງແລງຕາມເວລາໃນທ້ອງຖິ່ນແຕ່ປາກົດ ວ່າຍັງພາກັນເປີດຢູ່ຕໍ່ມາ ໃນບາງເຂດ ໂທລະພາບຂອງທາງການສະແດງໃຫ້ເຫັນວ່າ ມີຜູ້ ເຂົ້າແຖວຍາວຢຽດເພື່ອລໍຖ້າປ່ອນບັດທັງຢູ່ທີ່ນະຄອນຫຼວງເຕຫະຣ່ານແລະໜ່ວຍບັດແຫ່ງ ອື່ນໆໃນທົ່ວປະເທດ ປະຊາຊົນຊາວອີຣ່ານ ປະມານ 55 ລ້ານຄົນ ໄດ້ຈົດທະບຽນ ທີ່ຈະໄປປ່ອນບັດເລືອກເອົາ ສະມາຊິກສະພາແຫ່ງຊາດທີ່ຄອບງຳໂດຍພວກນິຍົມແນວທາງເດີມຊຶ່ງມີບ່ອນນັ່ງທັງໝົດ 290 ບ່ອນ ແລະ ສະມາຊິກສະພາຜູ້ຊ່ຽວຊານ ດ້ານສາສະໜາ ທີ່ປະກອບດ້ວຍ 88 ຄົນ ສະພາດັ່ງກ່າວ ແມ່ນມີໜ້າທີ່ຕິດຕາມເບິ່ງການເຮັດວຽກ ຂອງຜູ້ນຳສູງສຸດ Ayatolla Ali Khamenei ແລະສະພານີ້ເປັນຜູ້ທີ ແຕ່ງຕັ້ງຜູ້ນຳສູງສຸດຂອງປະເທດ